Године 2015. дебитује на светском првенству које се одржало у руском Казању, а у својој примарној дисциплини 200 делфин осваја пето место у финалу. У децембру исте године осваја сребрну медаљу на европском првенству у малим базенима у истој дисциплини. На Европском првенству у Лондону 2016. осваја сребрну медаљу на 200 делфин уз испливану олимпијску норму за ЛОИ 2016. у Рију. У Рију је Бромер наступио у својој примарној дисциплини на 200 делфин и успео је да се пласира у своје прво олимпијско финале које је окончао на шестој позицији, оставивши иза себе Ласла Чеха и Луиса Крунена.